Slovenska kronika, 7.11.2017


Naslov: Legalizacija planinskega hrama na Grmadi
Napoved za voditelja:

Po enajstih letih je Planinsko društvo Videm Krško le pridobilo gradbeno dovoljenje za planinski hram, ki so ga pred 24. leti postavili na Grmadi in to kot črno gradnjo brez ustreznih dovoljenj . Hramu je že grozila rušitev, zdaj je končno legaliziran, mora pa dobiti še vsa potrebna dovoljenja, da bo lahko spet sprejel obiskovalce. Občinski svet je krške planince že oprostil plačila 4.962 evrov komunalnega prispevka za legalizacijo, bodo pa ti potrebovala še precej denarja, da bodo lahko hram vpisali v register planinskih koč.

H1: Planinski hram na Grmadi ni več črna gradnja, dobil je gradbeno dovoljenje
H2: Za legalizacijo so člani Planinskega društva Videm Krško porabili kar 11 let
H3: Hram je bil od leta 2011 zaprt, ponovno naj bi ga odprli spomladi 2018
T- Z Grmade GORAN ROVAN /

X- Snemalec in montažer Jože Hartman /

Planinski hram na Grmadi je priljubljena točka pohodnikov in rekreativcev. Postavljen je bil leta 1993 in to brez ustreznih dovoljenj. Zato ga je inšpekcije pred šestimi leti zaprla. Že enajst let pa se v planinskem društvu Videm trudijo, da bi objekt legalizirali.
T- IRENA LEKŠE /

X- predsednica Planinskega društva Videm Krško /

»Prvo vlogo za pridobitev gradbenega dovoljenja oz. za legalizacijo hrama na Grmadi smo dali, vložili v občino že leta 2006. Leto 2009 je občina začela z realizacijo Občinskega prostorskega načrta. No, in v letošnjem letu smo pridobili končno tako željeno gradbeno dovoljenje.«
Zdaj bodo morali okoli hrama in v njem še marsikaj postoriti, da bodo dobili še uporabno dovoljenje.
T- IRENA LEKŠE /

X- predsednica Planinskega društva Videm Krško /

»Nas čaka še veliko dela, veliko birokratskih ovir tako kot do sedaj. Občina nam je oprostila plačilo komunalnega prispevka. Za v naprej pa bomo pač pripravili finančni plan kako pridobit sredstva, ker smo majhno društvo in s pobrano članarino in prispevki, ki jih dobimo na razpisih javnih, pokrivamo samo tekoče stroške.«
Krški planinci pri tem računajo tudi na donacije podjetij in posameznikov. Želijo pa, da bi planinski hram na Grmadi že spomladi prihodnje leto ponovno odprl svoja vrata, v veselje mnogih, ki obiskujejo ta 488 metrov visok hrib nad Krškim.
